# Calculator personal VAIO Fit 13A/14A/15ASVF13N1/SVF14N1/SVF15N1

## Despre tipurile de copiere de rezervă

Puteţi utiliza funcţia Copiere de rezervă și restaurare din Windows pentru a face copii de rezervă ale datelor importante.

Există mai multe tipuri de copiere de rezervă care să vă satisfacă nevoile, după cum sunt descrise mai jos.

### Copierea de rezervă a fişierelor

Puteţi selecta şi crea copii de rezervă ale folderelor şi fişierelor stocate pe computerul VAIO pe un hard disk extern.

Pentru detalii despre crearea de copii de rezervă a datelor, consultaţi Ajutor și Asistență Windows (Deschiderea Ajutor și Asistență Windows).

### Copierea de rezervă a imaginilor sistemului

Puteţi crea o copie de rezervă a întregului sistem al computerului dumneavoastră VAIO. Dacă dispozitivul de stocare încorporat sau computerul nu mai funcţionează, puteţi utiliza imaginea sistemului pentru a restaura computerul la starea din momentul efectuării copiei de rezervă.

Pentru a crea o imagine de sistem, aveţi nevoie de un hard disk opţional formatat în formatul NTFS. De asemenea, puteţi efectua o copie de rezervă a imaginii sistemului pe discuri optice, precum Blu-ray Disc sau DVD-uri.

Pentru detalii despre crearea unei imagini a sistemului, consultaţi Ajutor și Asistență Windows (Deschiderea Ajutor și Asistență Windows).

#### Notă

- Noi nu vom restaura şi nici nu vom oferi despăgubiri pentru date pierdute sau deteriorate, în nicio circumstanţă, inclusiv în situaţia defectării computerului VAIO.

- Creaţi medii de stocare pentru recuperarea datelor la scurt timp după achiziţionarea computerului VAIO. În cazul în care nu puteţi realiza o copie de rezervă a datelor cu funcţia din Windows, din cauza funcţionării defectuoase a computerului, puteţi utiliza instrumentul de copiere de rezervă inclus pe mediile de stocare pentru recuperarea datelor pentru a face copii de rezervă ale datelor.

  Pentru informaţii despre crearea mediilor de stocare pentru recuperarea datelor, consultaţi Crearea suporturilor de recuperare.

#### Sugestie

- În cazul în care computerul VAIO nu este prevăzut cu o unitate de disc, trebuie să conectaţi un dispozitiv extern, cum ar fi o unitate de hard disk externă sau o unitate DVD, la computer înainte de crearea de copii de rezervă sau trebuie să redimensionaţi partiţia unităţii C: şi să creaţi altă partiţie înainte de crearea de copii de rezervă. Pentru informaţii suplimentare, consultaţi Crearea partiţiilor.

În susul paginii

### Subiect asociat

- Despre copierea de rezervă
- Copierea de rezervă a datelor atunci când nu puteţi porni Windows
- Restaurarea datelor utilizând Instrumentul VAIO de restaurare a datelor (VAIO Data Restore Tool)
- Restaurarea fişierelor de sistem utilizând punctul de restaurare, atunci când nu puteţi porni Windows

În susul paginii