# Calculator personal VAIO Fit 13A/14A/15ASVF13N1/SVF14N1/SVF15N1

## Note cu privire la ecranul LCD

Citiţi următoarele măsuri de precauţie pentru utilizarea corectă a ecranului LCD.

- Ecranul LCD este fabricat prin utilizarea unor tehnologii de înaltă precizie. Este posibil, totuşi, să vedeţi puncte negre mici şi/sau puncte luminoase (roşii, albastre sau verzi) care apar continuu pe ecranul LCD. Acesta este un rezultat normal al procesului de fabricare şi nu indică o defecţiune.

- Nu zgâriaţi suprafaţa ecranului LCD şi nu exercitaţi presiune asupra lui. Aceasta poate duce la deteriorare.

- Nu apăsaţi pe capacul ecranului LCD atunci când acesta este închis, deoarece ecranul LCD s-ar putea zgâria sau murdări.

- Ecranul LCD se poate încălzi în timpul funcţionării. Acest lucru este normal şi nu indică o defecţiune.

- Din cauza proiectării mecanice a ecranului LCD/ecranului tactil al computerului VAIO, este posibil ca suprafaţa ecranului să se încălzească în timp ce utilizaţi computerul pentru o perioadă mai lungă de timp. Acest lucru este normal şi nu indică o defecţiune. (Modele prevăzute cu ecran tactil)

- Ecranul LCD/ecranul tactil este fabricat din sticlă securizată pentru a asigura o rezistenţă ridicată, însă trebuie să trataţi ecranul cu grijă, deoarece nu este 100% protejat împotriva spargerii. În cazul în care ecranul se sparge în bucăţi mici, aveţi grijă să nu vă tăiaţi în cioburi. (Modele prevăzute cu ecran tactil)

- Nu lăsaţi ecranul LCD orientat către soare. Acest lucru ar putea deteriora ecranul LCD. Nu permiteţi pătrunderea luminii directe a soarelui atunci când utilizaţi computerul VAIO în apropierea unei ferestre.

- Nu apăsaţi pe ecranul LCD sau pe marginile acestuia. Este posibil ca ecranul LCD să fie sensibil la presiune sau la solicitare suplimentară, iar exercitarea de presiune poate deteriora ecranul sau poate cauza defectarea acestuia.

- Utilizarea computerului VAIO în condiţii de temperatură scăzută poate genera o imagine reziduală pe ecranul LCD. Aceasta nu indică o defecţiune. Atunci când computerul revine la temperatură normală, ecranul revine la normal.

- Pe ecranul LCD poate apărea o imagine reziduală dacă aceeaşi imagine este afişată o perioadă de timp prelungită. Imaginea reziduală dispare după un timp. Puteţi utiliza un economizor de ecran pentru a preveni imaginile reziduale.

În susul paginii