# Calculator personal VAIO Fit 13A/14A/15ASVF13N1/SVF14N1/SVF15N1

## Despre recuperare

Recuperarea este procesul de restaurare a dispozitivului de stocare încorporat la starea iniţială din fabrică. Reîmprospătarea este procesul de reinstalare a sistemului de operare cu păstrarea setărilor principale şi a datelor personale.

În cazul în care computerul VAIO devine instabil, mai întâi reîmprospătaţi-l. Dacă problem persistă, recuperaţi computerul.

Există două modalităţi de a recupera sistemul computerului:

- De pe suporturile de recuperare

- Din zona de recuperare

#### Notă

- Modelele prevăzute cu unitate SSD de 64 GO sau de 128 GO nu acceptă funcţia de reîmprospătare. Dacă doriţi să verificaţi capacitatea unităţii SSD, apăsaţi butonul ASSIST în timp ce computerul VAIO este oprit pentru a afişa ecranul VAIO Care (mod Recuperare) (VAIO Care (Rescue Mode)) şi selectaţi Începere configurare BIOS (Start BIOS setup).

### Când trebuie să efectuez recuperarea sau reîmprospătarea?

- În cazul în care computerul dumneavoastră VAIO este instabil

- În cazul în care computerul dumneavoastră VAIO a fost infectat cu un virus de computer

- În cazul în care computerul VAIO prezintă probleme ce nu pot fi soluţionate prin intermediul depanării

- Dacă aţi formatat unitatea C: din greşeală

### Ce aplicaţii ar trebui să utilizez pentru a recupera sau reîmprospăta computerul VAIO sau pentru a crea medii de stocare pentru recuperarea datelor?

Utilizaţi următoarele aplicaţii.

#### VAIO Care

- Crearea suporturilor de recuperare

- Verificarea componentelor hardware ale computerului

#### VAIO Care (mod Recuperare): Serviciile de recuperare VAIO (VAIO Care (Rescue Mode): VAIO recovery solutions)

- Recuperarea computerului dumneavoastră VAIO

- Salvarea (copierea de rezervă) a datelor

- Ştergerea tuturor datelor de pe dispozitivul de stocare încorporat

#### Mediul de recuperare Windows (Windows RE)

- Reîmprospătare

#### Sugestie

- Pentru mai multe informaţii, consultaţi fişierul de ajutor inclus în VAIO Care şi VAIO Care (mod Recuperare): Serviciile de recuperare VAIO (VAIO Care (Rescue Mode): VAIO recovery solutions).

- De asemenea, puteţi recupera datele de pe computerul VAIO din Mediul de recuperare Windows (Windows RE).

### Ce este o zonă de recuperare?

Zona de recuperare de pe dispozitivul de stocare încorporat conţine date pentru recuperarea sistemului şi a aplicaţiilor. În mod normal, nu puteţi modifica şi nici şterge datele din această zonă, totuşi există aplicaţii disponibile în comerţ, proiectate în acest scop.

### De ce trebuie să creez suporturi de recuperare?

Suporturile de recuperare sunt utilizate pentru a restaura computerul VAIO la starea iniţială din fabrică. Dacă Windows nu porneşte şi dacă aţi şters zona de recuperare, veţi avea nevoie de mediile de stocare pentru recuperarea datelor pentru a efectua o recuperare.

Creaţi suporturi de recuperare imediat după ce computerul este pregătit pentru a fi utilizat.

În susul paginii

### Subiect asociat

- Crearea suporturilor de recuperare
- Reîmprospătarea computerului VAIO
- Recuperarea din zona de recuperare
- Recuperarea de pe suporturile de recuperare
- Note cu privire la recuperare

În susul paginii