# Calculator personal VAIO Fit 13A/14A/15ASVF13N1/SVF14N1/SVF15N1

## Despre acest manual

Vă felicităm pentru achiziţionarea acestui computer VAIO(R).

### Despre configuraţia computerului dumneavoastră VAIO

Pentru a afla informaţii despre configurarea computerului VAIO, accesaţi site-ul Web de asistenţă online Sony. Pentru informaţii suplimentare, consultaţi Despre site-ul Web de asistenţă online.

Este posibil ca unele caracteristici, opţiuni şi articole furnizate să nu fie disponibile pe computerul dumneavoastră VAIO.

#### Caracteristici

Caracteristicile disponibile variază în funcţie de model sau de dotările opţionale selectate. Nu toate caracteristicile descrise în acest manual sunt disponibile, în funcţie de modelul pe care îl deţineţi.

#### Ilustraţii

Este posibil ca ilustraţiile, fotografiile sau capturile de ecran din acest manual să arate uşor diferit, în funcţie de model sau de dotările opţionale selectate.

#### Aplicaţii

Este posibil ca aplicaţiile preinstalate să varieze, în funcţie de model sau de dotările opţionale selectate. Este posibil ca aplicaţiile descrise în acest manual să nu fie preinstalate pe computerul dumneavoastră VAIO.

### Manuale furnizate

Următoarele manuale sunt furnizate împreună cu computerul dumneavoastră VAIO.

#### Documentaţie pe ecran

- Ghid de utilizare - versiunea introductivă (Bine aţi venit)

  Un manual preinstalat, cu informaţii limitate despre computerul dumneavoastră VAIO, care pune accent pe asistenţă şi pe conectarea la Internet. Documentul Ghid de utilizare - versiunea introductivă este înlocuit cu o versiune completă a documentului Ghid de utilizare (acest manual), după actualizare.

- Ghid de utilizare (acest manual)

  Informaţii generale şi instrucţiuni de utilizare pentru computerul dumneavoastră VAIO, inclusiv informaţii despre asistenţă şi depanare

  Selectaţi elementul din panoul de navigare din stânga pe care doriţi să-l consultaţi, apoi cuvântul cheie din panoul din dreapta. Se va afişa lista subiectelor asociate cuvântului cheie. Dacă nu puteţi găsi subiectul pe care îl căutaţi, selectaţi Listă de subiecte pentru a afişa toate subiectele din acest Ghid de utilizare sau introduceţi cuvântul cheie în caseta de căutare din partea de sus a fiecărei pagini.

#### Documentaţie imprimată

- Ghid scurt de utilizare

  O prezentare generală a modului de configurare şi de iniţiere în utilizarea computerului VAIO

- Ghid de recuperare, copiere de rezervă şi depanare

  Informaţii despre recuperarea şi copierea de rezervă a datelor de pe computerul dumneavoastră VAIO, precum şi informaţii despre depanare

- Reglementări privind siguranţa şi informaţii de asistenţă

  Citiţi cu atenţie înainte de a activa funcţiile fără fir, precum LAN fără fir şi tehnologia BLUETOOTH.

#### Alte referinţe

- Ajutor și Asistență Windows

  O resursă cuprinzătoare pentru sfaturi practice, tutoriale şi demonstraţii care vă ajută să învăţaţi cum să utilizaţi computerul VAIO.

  Pentru a deschide Ajutor și Asistență Windows, consultaţi Deschiderea Ajutor și Asistență Windows.

- Fişiere de ajutor pentru aplicaţii

  Este posibil ca aplicaţiile preinstalate pe computerul dumneavoastră VAIO să includă fişiere de ajutor pentru aplicaţii. În general, puteţi accesa fişierele de ajutor din meniul de ajutor.

### Notificare

- Copyright 2013 Sony Corporation. Toate drepturile rezervate.

- Acest manual şi software-ul descrise aici, în întregime sau parţial, nu pot fi reproduse, traduse sau reduse la o formă care să poată fi citită de sisteme automate, fără aprobare prealabilă, în scris.

- Sony Corporation nu acordă nicio garanţie cu privire la acest manual, software sau la alte informaţii incluse în acesta şi astfel, declină în mod expres răspunderea pentru orice garanţie implicită, referitoare la vandabilitate sau la adecvarea pentru un anumit scop în legătură cu acest manual, cu software-ul sau cu alte informaţii similare. În niciun caz Sony Corporation nu va fi responsabilă pentru daune subsecvente, succesive sau speciale, indiferent dacă se bazează pe culpă, pe încălcarea contractului sau pe altceva, generate din sau în legătură cu acest manual, software sau alte informaţii incluse în acesta sau din utilizarea acestuia.

- În manual nu sunt prezente mărcile (TM) sau (R).

- Sony Corporation îşi rezervă dreptul de a efectua oricând modificări la acest manual sau la informaţiile incluse în acesta, fără notificare prealabilă.

- Software-ul descris în prezentul este guvernat de termenii unui acord separat de licenţă pentru utilizator.

- Sony Corporation nu este responsabilă şi nu va despăgubi pentru pierderea niciunei înregistrări efectuate pe computerul VAIO, pe suporturi externe de înregistrare sau pe dispozitive de înregistrare ori pentru nicio pierdere relevantă, inclusiv atunci când înregistrările nu sunt efectuate din anumite motive, inclusiv defectarea computerului sau când conţinutul unei înregistrări este pierdut sau deteriorat ca urmare a defectării computerului sau ca urmare a reparaţiilor efectuate asupra computerului. Sony Corporation nu va restaura, recupera sau copia conţinutul creat pe computer, pe suporturi externe de înregistrare sau pe dispozitive de înregistrare, în nicio circumstanţă.

- Caracteristicile şi specificaţiile pot fi modificate fără notificare.

În susul paginii

### Subiect asociat

- Despre site-ul Web de asistenţă online

În susul paginii