# Calculator personal VAIO Fit 13A/14A/15ASVF13N1/SVF14N1/SVF15N1

## Crearea suporturilor de recuperare

Urmaţi instrucţiunile de mai jos pentru a crea suporturi de recuperare.

Puteţi utiliza suporturi DVD, Blu-ray Disc sau o unitate flash USB ca suporturi de recuperare.

- La modelul fără o unitate de disc optică integrată:

  Utilizaţi o unitate flash USB.

- La modelul cu o unitate de disc optică integrată:

  Se recomandă să utilizaţi suporturi DVD-R, deoarece datele de pe o unitate flash USB pot fi şterse accidental. De asemenea, puteţi utiliza suporturi BD-R/BD-R DL/DVD-R DL/DVD+R/DVD+R DL; însă tipurile de suporturi acceptate de computerul dumneavoastră VAIO şi numărul de discuri necesare variază în funcţie de modelul achiziţionat. Aceste informaţii vă vor fi prezentate în timpul procesului de creare.

#### Notă

- Porturile USB care respectă standardul USB 3.0 nu acceptă recuperarea cu o unitate flash USB care respectă standardul USB 3.0. Pe modelele fără porturi USB care respectă exclusiv standardul USB 2.0, asiguraţi-vă că aţi creat un mediu de stocare pentru recuperarea datelor utilizând o unitate flash USB care nu respectă standardul USB 3.0.

1. Conectaţi computerul VAIO la Internet, descărcaţi şi instalaţi cele mai recente actualizări utilizând VAIO Update.
2. În cazul în care creaţi suporturi de recuperare (discuri optice) la modelele fără o unitate de disc optică integrată, conectaţi la computerul VAIO o unitate de disc optică externă (nu este furnizat). (Pentru informaţii suplimentare legate de modul de conectare a unităţii de disc optice externe, consultaţi Conectarea unei unităţi externe.)

   Dacă s-a livrat un adaptor CA sau un cablu de alimentare, conectaţi-l la o sursă de alimentare.

3. Apăsaţi butonul ASSIST în timp ce computerul VAIO este deschis pentru a porni VAIO Care.

   Dacă apare fereastra Control cont utilizator, selectaţi Da.

   Apare fereastra VAIO Care.

4. Selectaţi Instrumente complexe (Advanced Tools), Restaurare şi recuperare (Restore and recovery) şi Creare Medii de stocare pentru recuperarea datelor (Create Recovery Media).
5. Citiţi cu atenţie instrucţiunile de pe ecran, apoi selectaţi Următorul (Next).
6. Urmaţi instrucţiunile de pe ecran.

#### Notă

- Este posibil să dureze un timp până când starea curentă a procesului este afişată.

- Nu scoateţi şi nu deconectaţi suportul în timp ce creaţi suporturi de recuperare, deoarece aceasta poate duce la eşuarea procesului.

- Păstraţi suporturile de recuperare într-un loc sigur.

#### Sugestie

- Dacă aţi făcut sign in la computerul VAIO ca utilizator standard, este posibil să vi se solicite să introduceţi un nume şi o parolă de administrator.

#### Note privind crearea suporturilor de recuperare

- Suporturile de recuperare sunt specifice computerului VAIO pe care au fost create.

- Nu puteţi reîmprospăta computerul dumneavoastră VAIO utilizând suporturi de recuperare.

- Creaţi suporturi de recuperare imediat după ce computerul VAIO este pregătit pentru a fi utilizat. În următoarele situaţii este posibil să nu puteţi recupera datele de pe computer prin intermediul zonei de recuperare şi să fie necesare suporturile de recuperare:

  - Aţi modificat zona de recuperare cu aplicaţii proiectate pentru modificarea datelor.

  - Aţi instalat un sistem de operare diferit de cel preinstalat pe computer.

  - Aţi formatat dispozitivul de stocare încorporat fără a utiliza VAIO Care (mod Recuperare): Serviciile de recuperare VAIO (VAIO Care (Rescue Mode): VAIO recovery solutions).

- Nu atingeţi suprafaţa discurilor şi nu permiteţi murdărirea acesteia. Amprentele digitale sau praful de pe suprafaţă pot duce la erori de citire/scriere.

- Pentru a suporturi de recuperare, este posibil să fie nevoie să utilizaţi spaţiu liber de pe unitatea C: cu o capacitate de două ori mai mare decât suportul utilizat. În funcţie de modelul dumneavoastră, este posibil să nu puteţi crea suporturile de recuperare în momentul achiziţiei din cauza lipsei de spaţiu liber, chiar dacă unitatea de disc optică acceptă suporturi Blu-ray Disc sau DVD dublu/cu strat dublu.

- Consultaţi fişierul de ajutor inclus în VAIO Care, înainte de a utiliza o unitate flash USB ca suport de recuperare.

În susul paginii

### Subiect asociat

- Despre recuperare
- Recuperarea din zona de recuperare
- Recuperarea de pe suporturile de recuperare
- Note cu privire la recuperare

În susul paginii